[Honorius Episcopus servus servorum Dei, dilectis filiis Abbati et conventui Monasterii Cluniacensis, ad Romanam Ecclesiam nullo medio pertinentis, Matisconensis Diœcesis, salutem et Apostolicam benedictionem. Devotionis vestræ precibus inclinati, auctoritate vobis præsentium indulgemus ut possessiones, et alia bona mobilia et immobilia, quæ personas liberas fratrum vestrorum, mundi relicta vanitate, ad Monasterium vestrum convolantium et professionem facientium in eodem, si remansissent in sæculo, jure successionis, vel alio quocumque justo titulo contigissent, et quæ eædem personæ dare aliis potuissent, exceptis feudalibus, sine juris præjudicio alieni petere, recipere, ac retinere liberè valeatis. Nulli ergo, etc. Datum Romæ, apud sanctam Sabinam, Idibus Martii. Pontificatus nostri anno primo.]